ডোমকলে দু জায়গায় তাজা বোমা উদ্ধার

মুর্শিদাবাদ: ডোমকলে দুটি পৃথক জায়গায় বোমা উদ্ধার (Bomb Recovered Domkal)। আতঙ্কে এলাকাবাসী। ডোমকলের (Bomb Recovered Domkal) অম্বরপুরে ব্যাগ ভর্তি তাজা সকেট বোমা উদ্ধার হয়েছে। ঘটনায় তৃণমূল বাম কংগ্রেস একে অপরের দিকে অভিযোগ করেছে। বুধবার রাতে গোপন সূত্রে খবর পেয়ে অম্বরপুর এলাকার একটি চাষের জমি থেকে তাজা সকেট বোমা উদ্ধার করে পুলিশ। এই ঘটনায় বাম কংগ্রেস জোট তৃণমূলের দিকে এবং তৃণমূল বাম কংগ্রেসের দিকে বোমা রাখার অভিযোগ তুলেন। এলাকার মানুষের দাবি, ভোটের পর থেকেই উত্তপ্ত এলাকা। যখন তখন অঘটন ঘটে যেতে পারে। তবে পুলিশের তৎপরতাই এখন পর্যন্ত নিয়ন্ত্রণ রয়েছে এলাকার পরিস্থিতি। ডোমকল পুলিশ প্রশাসনের তৎপরতা এবং সাফল্যকে সাধুবাদ জানিয়েছেন এলাকার মানুষজন।

আরও পড়ুন: ভোট পরবর্তী হিংসা রুখতে বিষ্ণুপুরে কেন্দ্রীয় বাহিনীর রুটমার্চ

পাশাপাশি মুর্শিদাবাদের (Murshidabad) সাগরপাড়া থানায় সীমান্তবর্তী পোল্লাগাড়ির এলাকার একটি বাড়ির উঠানে বোমা উদ্ধারে ব্যাপক চাঞ্চল্য ছড়িয়েছে ওই এলাকায়। রাতের অন্ধকারে কে বা কারা? এই বোমা রেখেছে? তার তদন্ত নেমেছে সাগরপাড়া থানার পুলিশ, ঘটনায় ব্যাপক আতঙ্ক ছড়িয়েছে ওই এলাকায়। দুটি পৃথক জায়গার বোমা নিষ্ক্রিয় করার জন্য , খবর দেয়া হয়েছে বোম ডিস্পোজল স্কোয়াট বাহিনীকে।